text: нияз сарыарқаның орталық бөлігіндегі аласа тау сілемі. қарағанды облысының осакаров ауданы жерінде. бірнеше таулардан (жақсы нияз, жаман нияз, т.б.) тізбектелген сілем оңтүстіктен солтүстікке қарай 55 км-ге созылған, енді жері 10 км-ге жетеді. абсолюттік биіктігі 833 м. нияздың төбесі жайдақ, беткейлері жазық келетін сүйір қырқалар мен белестерден, жондардан тұратын денудациялық ұсақ шоқылық болып табылады. баурайынан есіл өзені және шідерті өзенінің салалары бастау алады. жоғарғы кембрий мен кембрийдің жыныстарынан түзілген. олардың бетін төрттік жүйенің шөгінділері жапқан. карбонатты қара топырағында тал, шілік аралас сұлыбас, селеу өседі